|  |  |
| --- | --- |
| Številka: IPP 007-286/2024/55 | |
| Ljubljana, 26. maj 2025 | |
| EVA 2024-3130-0021 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Uredba o spremembah in dopolnitvah Uredbe o zelenem javnem naročanju – predlog za obravnavo** | | | |
| **1. Predlog sklepov vlade:** | | | |
| Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št.  [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F) je Vlada Republike Slovenije na ... redni seji dne … pod točko … sprejela naslednji  S K L E P :  Vlada Republike Slovenije je izdala Uredbo o spremembah in dopolnitvah Uredbe o zelenem javnem naročanju in jo objavi v Uradnem listu Republike Slovenije.  Barbara Kolenko Helbl  generalna sekretarka  Prejmejo:   * ministrstva, * vladne službe. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Franc Props, minister za javno upravo, * Mojca Ramšak Pešec, državna sekretarka, * Sašo Matas, generalni direktor Direktorata za javno naročanje, * mag. Urška Skok Klima, vodja Sektorja za sistem javnega naročanja. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| Pri pripravi gradiva niso sodelovali zunanji strokovnjaki | | | |
| **4. Predstavniki vlade, ki bodo sodelovali pri delu državnega zbora:** | | | |
|  | | | |
| **5. Kratek povzetek gradiva:** | | | |
| S predlagano spremembo Uredbe o zelenem javnem naročanju (Uradni list RS, št. št. 51/17, 64/19, 121/21 in 132/23) se v slovenski pravni red prenaša del 7. člena in del Priloge IV ter del Priloge XIV Direktive (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (UL L št. 231 z dne 20. 9. 2023, str. 1). Dodajo se novi okoljski vidiki in cilji zelenega javnega naročanja kot je spodbujanje prenovljenih proizvodov, ter vidik trajnosti, okoljski vidik, ter vidik krožnega gospodarstva. Dodatno se povečujejo deleži pri različnih, že obstoječih predmetih javnega naročanja, za katere je obvezno upoštevanje okoljskih vidikov v postopkih javnega naročanja, pri določenih predmetih se spreminja terminologija oz. dodatno pojasnjuje, kaj zapade pod posamezen predmet zelenega javnega naročanja. Dodajajo se tudi novi predmeti, za katere je obvezno zeleno javno naročanje, kjer je potrebno upoštevati okoljske vidike. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA/**NE** |
| b) | usklajenost slovenskega pravnega reda s pravnim redom Evropske unije | | **DA**/NE |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | **DA**/NE |
| d) | okolje, vključno s prostorskimi in varstvenimi vidiki | | **DA**/NE |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | **DA**/NE | |
| Gradivo (predpis) je bilo poslano v mnenje:   * Skupnosti občin Slovenije SOS: **DA**/NE * Združenju občin Slovenije ZOS: **DA**/NE * Združenju mestnih občin Slovenije ZMOS: **DA**/NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | **DA**/NE | |
|  | | | | | | | | |
| Gradivo je bilo predhodno objavljeno na podportalu E-demokracija, in sicer od 29. 7. 2024 do 16. 9. 2024. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | **DA**/NE | |
| **11. Gradivo je uvrščeno v delovni program vlade:** | | | | | | | DA/**NE** | |
| Mag. Franc Props  MINISTER | | | | | | | | |

PRILOGE:

* predlog Sklepa Vlade Republike Slovenije (Priloga 1),
* spremni dopis gradiva, namenjenega izvedbi notranjih postopkov pred odločitvijo na seji Vlade Republike Slovenije (Priloga 2),
* predlog Uredbe o spremembah in dopolnitvah Uredbe o zelenem javnem naročanju (Priloga 3),
* izjava o skladnosti (Priloga 4).

PRILOGA 1

Številka:

Ljubljana,

Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F) je Vlada Republike Slovenije na … redni seji dne … pod točko … sprejela naslednji

SKLEP:

Vlada Republike Slovenije je izdala Uredbo o spremembah in dopolnitvah Uredbe o zelenem javnem naročanju in jo objavi v Uradnem listu Republike Slovenije.

Barbara Kolenko Helbl

generalna sekretarka

Prejmejo:

* ministrstva,
* vladne službe.

PRILOGA 3

Na podlagi prvega odstavka 71. člena in za izvajanje tretjega odstavka 107. člena Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F) Vlada Republike Slovenije izdaja

**UREDBO**

**o spremembah in dopolnitvah Uredbe o zelenem javnem naročanju**

1. **člen**

V Uredbi o zelenem javnem naročanju (Uradni list RS, št. 51/17, 64/19, 121/21 in 132/23) se v 1. členu v prvem odstavku besedilo »91/15 in 14/18« nadomesti z besedilom » [91/15](https://www.uradni-list.si/glasilo-uradni-list-rs/vsebina/2015-01-3570), [14/18](https://www.uradni-list.si/glasilo-uradni-list-rs/vsebina/2018-01-0588), [121/21](https://www.uradni-list.si/glasilo-uradni-list-rs/vsebina/2021-01-2575), [10/22](https://www.uradni-list.si/glasilo-uradni-list-rs/vsebina/2022-01-0107), [74/22](https://www.uradni-list.si/glasilo-uradni-list-rs/vsebina/2022-01-1705) – odl. US, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [28/23](https://www.uradni-list.si/glasilo-uradni-list-rs/vsebina/2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-F«.

V drugem odstavku se druga alineja spremeni tako, da se glasi:

»– del 7. člena ter del Priloge IV in del Priloge XIV Direktive (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (UL L št. 231 z dne 20. septembra 2023, str. 1; v nadaljnjem besedilu: Direktiva 2023/1791/EU).«.

1. **člen**

V 3. členu se za 3. točko doda nova, 4. točka, ki se glasi:

»4. »Energetska učinkovitost na prvem mestu« pomeni, da se pri energetskih načrtih in vseh odločitvah glede politik in naložb čim bolj upoštevajo alternativni ukrepi za stroškovno energetsko učinkovitost, da bi dosegli učinkovitejše povpraševanje in ponudbo energije, zlasti s stroškovno učinkovitimi prihranki končne porabe energije, pobudami za prilagajanje odjema ter z učinkovitejšo pretvorbo, prenosom in distribucijo energije, pri čemer bi se kljub temu dosegli cilji teh odločitev.«.

1. **člen**

V 4. členu se v naslovu besedilo »okoljskih vidikov« nadomesti z besedilom »trajnostnih ali okoljskih vidikov oziroma vidikov krožnega gospodarstva«.

V prvem odstavku se v napovednem stavku besedilo »okoljskih vidikov« nadomesti z besedilom »trajnostnih ali okoljskih vidikov oziroma vidikov krožnega gospodarstva«.

6. točka se črta.

Dosedanje 7. do 16. točka postanejo 5. do 15. točka.

Dosedanja 17. točka, ki postane 16. točka, se spremeni tako, da se glasi:

»16. svetlobni viri in vsebujoči izdelki ter razsvetljava v notranjih prostorih,«.

Dosedanje 18. do 21. točka postanejo 17. do 20. točka.

Za dosedanjo 22. točko, ki postane 21. točka in na koncu katere se pika nadomesti z vejico, se doda nova, 22. točka, ki se glasi:

»22. podatkovni centri, strežniški prostor in storitve v oblaku.«.

Drugi odstavek se spremeni tako, da se glasi:

»(2) Vidik energetske učinkovitosti na prvem mestu mora naročnik na način, določen v sedmem odstavku 7. člena te uredbe, upoštevati tudi pri oddaji predmeta javnega naročanja, ki ni naveden v prejšnjem odstavku, če je povezan z energijo in če vrednost javnega naročila dosega ali presega vrednosti, od katerih dalje je potrebna objava v Uradnem listu Evropske unije.«.

1. **člen**

V 5. členu se za 4. točko, v kateri se besedilo »Prilogi III Direktive 2012/27/EU« nadomesti z besedilom »Prilogi IV in Prilogi XIV Direktive 2023/1791/EU« in pika na koncu nadomesti s podpičjem, doda nova, 5. točka, ki se glasi:

»5. če vlada z obrazloženim sklepom odloči, da bi izvajanje uredbe oviralo odzivanje na izvajanje zdravstvene dejavnosti v posebnih pogojih, kot to določa 42. člen Zakona o interventnih ukrepih na področju zdravstva, dela in sociale ter z zdravstvom povezanih vsebin (Uradni list RS, št. 136/23, 35/24 – ZZdrS-J, 102/24 – ZZKZ in 112/24 – ZDIUZDZ) kot posledica dogodkov, ki jih naročnik ni mogel predvideti, in če ogrožajo javno varnost, kot je opredeljena v poglavju 4.12. Resolucije o strategiji nacionalne varnosti Republike Slovenije (Uradni list RS, št. 59/19) kot posledica dogodkov, ki jih naročnik ni mogel predvideti.«.

1. **člen**

V 6. členu se v naslovu črta beseda »okoljski«.

V prvem odstavku se v napovednem stavku črta beseda »okoljske«, v prvi alineji pa se besedilo »energijska učinkovitost« nadomesti z besedilom »energetska učinkovitost in energetska učinkovitost na prvem mestu«.

Za šesto alinejo, na koncu katere se pika nadomesti s podpičjem, se dodata novi, sedma in osma alineja, ki se glasita:

»– spodbujanje prenovljenih proizvodov;

– vidik trajnosti in okoljski vidik ter vidik krožnega gospodarstva.«.

V drugem odstavku se v 1. točki besedilo »oziroma soproizvodnje električne energije z visokim izkoristkom« črta, število »50« se nadomesti s številom »55«.

7. točka se spremeni tako, da se glasi:

»7. osebni in prenosni računalniki, preklopni tablični računalniki, elektronski prikazovalniki ter mobilni in pametni telefoni so uvrščeni v najvišji energijski razred, ki je dostopen na trgu;«.

V 8. točki se besedilo »ter televizorjev« črta, število »70« pa se nadomesti s številom »85«.

V 9. točki se število »80« nadomesti s številom »90«.

V 11. točki se število »85« nadomesti s številom »90«.

V 19. točki se beseda »sijalk« nadomesti z besedilom »svetlobnih virov«, beseda »uvrščene« pa se nadomesti z besedo »uvrščeni«.

V 20. točki se beseda »svetilk« nadomesti z besedilom »vsebujočih izdelkov«, beseda »sijalk« pa se nadomesti z besedilom »svetlobnih virov«.

21. točka se spremeni tako, da se glasi:

»21. razsvetljava v notranjih prostorih omogoča zatemnjevanje vsaj 50 % svetlobnih virov;«.

V 23. točki se število »30« nadomesti s številom »50«, besedilo »cestne razsvetljave omogoča zmanjšanje emisij nepotrebne svetlobe« pa se nadomesti z besedilom »svetilk cestne razsvetljave ima možnost zatemnitve«.

24. točka se spremeni tako, da se glasi:

»24. delež čistil za trdne površine, ki ustrezajo zahtevam za pridobitev znaka za okolje EU za čistila za trdne površine, znaša glede na prostornino vseh izdelkov najmanj 50 %;«.

V 25. točki se besedilo »najmanj 70 %« nadomesti z besedilom »100 %«.

V 26. točki se število »25« nadomesti s številom »50«.

V 27. točki se besedilo »najmanj 60 %« nadomesti z besedilom »100 %«.

Za 30. točko, na koncu katere se pika nadomesti s podpičjem, se dodajo nove, 31. do 35. točka, ki se glasijo:

»31. v primeru izgradnje novega ali celovito nadgrajenega obstoječega podatkovnega centra mora biti izkazan faktor učinkovitost rabe energije (PUE) 1,5 ali manj. Faktor učinkovitost rabe energije (PUE) mora biti določen v skladu z v skladu z ISO/IEC 30134:2016, del 2, EN 50600-4-2:2016 ali enakovrednim standardom;

32. podatkovni centri s skupnim nazivnim vnosom energije nad 1 MW morajo izrabiti odvečno toploto, razen če to ni tehnično ali ekonomsko izvedljivo;

33. strežniške sobe morajo biti opremljene z nadzornimi sistemi za optimizacijo porabe energije, ki so skladni z zahtevami in priporočili standarda EN 50600-2-3 in s katerimi je mogoče meriti vsaj temperaturo in vlažnost dovodnega zraka v strežniško sobo, temperaturo in vlažnost odhodnega zraka iz strežniške sobe ter stopnjo pretoka hladilnega medija, če zasnova hlajenja temelji na premikanju tekočin (na primer vodno hlajenje);

34. pri najemu storitev v oblaku mora biti izkazan faktor učinkovitost rabe energije (PUE) vsaj 1,8. Faktor učinkovitost rabe energije (PUE) mora biti določen v skladu z ISO/IEC 30134:2016, del 2, EN 50600-4-2:2016 ali enakovrednim standardom;

35. razen v primerih, ko je to tehnično neizvedljivo in kadar je namen nakupa izvedba temeljite prenove ali rušenja stavbe, v primeru ponovne prodaje stavbe, ne da bi jo naročnik uporabljal za svoje potrebe, in kadar je stavba uradno zaščitena kot del zaščitenega okolja ali zaradi njenega posebnega arhitekturnega ali zgodovinskega pomena, mora biti pri projektiranju in izvedbi gradnje stavb dosežena skoraj ničenergijska raven, kot je določeno v predpisu, ki ureja energetsko učinkovitost stavb, kar se dokazuje z energetsko izkaznico.«.

Za drugim odstavkom se doda nov tretji odstavek, ki se glasi:

»(3) Za predmete iz 7. in 9. točke prejšnjega odstavka lahko naročnik izpolni cilj tudi z nakupom rabljene ali obnovljene opreme. Pri tem naročnik ni zavezan izpolnitvi cilja najvišjega energetskega razreda.«.

Dosedanji tretji, četrti in peti odstavek postanejo četrti, peti in šesti odstavek.

V dosedanjem šestem odstavku, ki postane sedmi odstavek, se besedilo »2., 15., 16. in 17.« nadomesti z besedilom »2., 7., 15., 16., 17., 29., 30., 34. in 35.«.

V dosedanjem sedmem odstavku, ki postane osmi odstavek, se v četrtem stavku pika na koncu nadomesti z vejico in doda besedilo »razen v primeru javnega naročila storitve prevoza šoloobveznih otrok zaradi pomanjkanja ustrezne ponudbe, če naročnik ni prejel nobene ponudbe ali nobene ponudbe, ki ustreza zahtevam naročnika, ali kadar naročnik s predhodnim preverjanjem trga ugotovi, da možni ponudniki ne razpolagajo s čistimi in brezemisijskimi vozili, pri čemer mora naročnik hraniti evidenco o preverjanju trga.«.

Dosedanji osmi odstavek postane deveti odstavek.

1. **člen**

Naslov 7. člena se spremeni tako, da se glasi: »(način vključevanja trajnostnih in okoljskih vidikov ter vidika krožnega gospodarstva)«.

V drugem odstavku se beseda »okoljske« nadomesti z besedilom »trajnostne in okoljske vidike ter vidik krožnega gospodarstva«.

V tretjem odstavku se beseda »okoljske« črta.

V sedmem odstavku se v prvem stavku besedilo »to skladno s stroškovno učinkovitostjo, ekonomsko izvedljivostjo, širšo trajnostjo, tehnično ustreznostjo in zadostno konkurenco« nadomesti z besedilom »tehnično izvedljivo«, beseda »energijske« pa se nadomesti z besedo »energetske«. V drugem stavku se beseda »energijska« nadomesti z besedo »energetska«, v četrtem stavku pa se beseda »energijske« nadomesti z besedo »energetske«.

1. **člen**

V Prilogi 1 se 7. točka spremeni tako, da se glasi:

»7. »Elektronska pisarniška oprema« pomeni osebni računalnik, prenosni računalnik, vključno s tabličnim računalnikom, preklopnim tabličnim računalnikom, elektronskimi prikazovalniki, opremo za zajem, obdelavo in prikaz slik, vključno s fotokopirnim strojem, tiskalnikom, večnamensko napravo in podobnim, mobilni in pametni telefon.«.

V 9. točki se za besedilom »tablični računalnik« dodata vejica in besedilo »preklopni tablični računalnik«.

10. točka se spremeni tako, da se glasi:

»10. »Elektronski prikazovalnik« pomeni prikazovati zaslon in povezano elektroniko, katerih glavna funkcija je prikazovanje vizualnih informacij iz ožičenih ali brezžičnih virov (na primer televizor, monitor, računalniški monitor, računalniški zaslon).«.

15. točka se spremeni tako, da se glasi:

»15. »Mobilni telefon« pomeni brezžično ročno elektronsko napravo, ki ima naslednje značilnosti:

a) zasnovana je za govorno komunikacijo na velike razdalje prek celičnega telekomunikacijskega omrežja ali satelitskega telekomunikacijskega omrežja, ki zahteva kartico SIM, eSIM ali podobno sredstvo za identifikacijo povezanih strani;

b) zasnovana je za uporabo v načinu delovanja baterije, priključitev na električno omrežje prek zunanjega napajalnika oziroma brezžičnega prenosa energije pa je namenjena predvsem polnjenju baterije; c) ni namenjena za nošenje na zapestju.«.

16. točka se spremeni tako, da se glasi:

»16. »Pametni telefon« pomeni mobilni telefon, ki ima naslednje značilnosti:

a) zanj so značilni brezžična omrežna povezava, mobilna uporaba internetnih storitev, operacijski sistem, optimiziran za ročno uporabo, ter zmožnost sprejemanja izvirnih programskih aplikacij in programskih aplikacij tretjih oseb;

b) ima vgrajen zaslon na dotik z vidno dolžino diagonale 10,16 centimetra (ali 4,0 palca) ali več, vendar manj kot 17,78 centimetra (ali 7,0 palca);

c) če ima naprava zložljiv zaslon ali več kot en zaslon, je vsaj eden od zaslonov v odprtem ali zaprtem načinu v zadevnem razponu velikosti.«.

17. točka se črta.

23. točka se spremeni tako, da se glasi:

»23. »Sušilni stroj« pomeni stroj, kot je opredeljen v 2. točki 2. člena Delegirane uredbe Komisije (EU) 2023/2534 z dne 13. julija 2023 o dopolnitvi Uredbe (EU) 2017/1369 Evropskega parlamenta in Sveta v zvezi z označevanjem gospodinjskih sušilnih strojev z energijskimi nalepkami ter razveljavitvi Delegirane uredbe Komisije (EU) št. 392/2012 (UL L št. 2023/2534 z dne 22. 11. 2023).«.

54. točka se spremeni tako, da se glasi:

»54. »Stavba« pomeni objekt, ki je v skladu s Prilogo 1 Uredbe o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) klasificiran kot poslovna in upravna stavba (CC-SI 122), stavba splošnega družbenega pomena (CC-SI 126) ali stanovanjska stavba za posebne družbene skupine (CC-SI 113). V zvezi s 15. točko drugega odstavka 6. člena te uredbe »stavba« pomeni tudi objekt, ki je v skladu s Prilogo 1 Uredbe o razvrščanju objektov (Uradni list RS, št. 96/22) klasificiran kot enostanovanjska stavba (CC-SI 111), večstanovanjska stavba (CC-SI 112) ali gostinska stavba (CC-SI 121).«.

V 55. točki se za besedo »nadzidava« dodata vejica in besedilo »rekonstrukcijo in spremembo namembnosti«.

V 56. točki se za besedo »delovanju« doda besedilo »ter nakup in najem stavbe, kadar vključujeta gradbene posege, ki potrebujejo gradbeno dovoljenje«.

60. točka se spremeni tako, da se glasi:

»60. »Vozilo za cestni prevoz« pomeni vozilo kategorij: M1, M2, M3 (razreda I in A), N1, N2, N3, razen:

* vozila, načrtovanega in izdelanega predvsem za uporabo na gradbiščih, v kamnolomih, pristaniščih ali na letališčih;
* vozila, načrtovanega in izdelanega ali prilagojenega za potrebe vojske, civilne zaščite, gasilske službe, pravosodne policije, policije ter enot za ohranjanje javnega reda in miru;
* vozila, namenjenega za izvajanje obveščevalne in protiobveščevalne dejavnosti;
* neprebojnega vozila;
* vozila za nudenje nujne medicinske pomoči (reševalno vozilo, vozilo urgentnega zdravnika, vozilo za vodenje, podporo in komunikacije, vozilo za prevoz oseb);
* specialnega vozila cestninskega nadzora;
* vozila za opravljanje nalog davčnega in carinskega nadzora;
* vozila za izvajanje inšpekcijskega nadzora na terenu;
* vozila za izvajanje terenske podpore uporabnikom centraliziranih državnih organov v okviru izvajanja pristojnosti upravljanja informacijsko – komunikacijskih sistemov;
* pogrebnega vozila;
* vozila za izvajanje predpisanih obveznih javnih služb varstva okolja, s področja energetske dejavnosti in dejavnosti distribucijskega operaterja električne energije;
* vozila za izvajanje dela javne gozdarske službe;
* vozila, dostopnega z invalidskim vozičkom, in
* mobilnih žerjavov;

pri čemer vozilo razreda I pomeni vozilo kategorije M3 za prevoz več kot 22 potnikov poleg voznika, s prostorom za stoječe potnike in z možnostjo hitre menjave potnikov, ter vozilo razreda A pomeni vozilo kategorije M3 za prevoz več kot 22 potnikov poleg voznika, namenjeno za prevoz stoječih potnikov, vozilo te kategorije ima sedišča in prostor za stoječe potnike.«.

62. točka se črta.

63. točka se spremeni tako, da se glasi:

»63. »Svetlobni vir« pomeni električni izdelek, namenjen za oddajanje svetlobe ali, če gre za nežareči svetlobni vir, za morebitno nastavitev za oddajanje svetlobe ali za oboje, pri čemer ima vse optične značilnosti v skladu z Uredbo Komisije (EU) 2019/2020 z dne 1. oktobra 2019 o določitvi zahtev za okoljsko zasnovo svetlobnih virov in ločenih krmilnih naprav na podlagi Direktive 2009/125/ES Evropskega parlamenta in Sveta ter o razveljavitvi uredb Komisije (ES) št. 244/2009, (ES) št. 245/2009 in (EU) št. 1194/2012 (UL L št. 315 z dne 5. 12. 2019, str. 209), zadnjič spremenjeno z Uredbo Komisije (EU) 2021/341 z dne 23. februarja 2021 o spremembi uredb (EU) 2019/424, (EU) 2019/1781, (EU) 2019/2019, (EU) 2019/2020, (EU) 2019/2021, (EU) 2019/2022, (EU) 2019/2023 in (EU) 2019/2024 v zvezi z zahtevami za okoljsko primerno zasnovo strežnikov in izdelkov za shranjevanje podatkov, elektromotorjev in pogonov s spremenljivo hitrostjo, hladilnih aparatov, svetlobnih virov in ločenih krmilnih naprav, elektronskih prikazovalnikov, gospodinjskih pomivalnih strojev, gospodinjskih pralnih strojev in pralno-sušilnih strojev ter hladilnih aparatov z neposredno prodajno funkcijo (UL L št. 68 z dne 26. 2. 2021, str. 108).«.

64. točka se spremeni tako, da se glasi:

»64. »Vsebujoči izdelek« pomeni izdelek, ki vsebuje enega ali več svetlobnih virov ali ločenih krmilnih naprav ali oboje, primeri teh so med drugim svetilke, ki se lahko razstavijo, da je mogoče ločeno preverjanje vsebovanih svetlobnih virov, gospodinjski aparati, ki vsebujejo svetlobne vire, pohištvo (police, ogledala, vitrine), ki vsebuje svetlobne vire.«.

68. točka se spremeni tako, da se glasi:

»68. »Čistilo za trdne površine« pomeni vsa univerzalna čistila, čistila za kuhinje, čistila za okna ali čistila za sanitarne prostore.«.

70. točka se črta.

Za 74. točko se doda nova, 74.a točka, ki se glasi:

»74.a »Invazivna tujerodna rastlina« pomeni invazivno tujerodno rastlino, ki:

* zadeva Unijo iz 3. točke 3. člena Uredbe (EU) št. 1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (UL L št. 317 z dne 4. novembra 2014, str. 33; v nadaljnjem besedilu: Uredba 2014/1143/EU),
* zadeva državo članico iz 4. točke 3. člena Uredbe 2014/1143/EU ali
* je določena v okviru izrednih ukrepov v skladu s prvim in četrtim odstavkom 10. člena Uredbe 2014/1143/EU.«.

Za 78. točko se dodajo nove, 79., 80. in 81. točka, ki se glasijo:

»79. »Podatkovni center« je opredeljen kot struktura ali skupina struktur, namenjenih za centralizirano namestitev, medomrežno povezovanje ter za upravljanje opreme za informacijsko tehnologijo in telekomunikacijsko omrežje ter ki omogočajo hrambo podatkov, obdelavo in prenos podatkov ter zagotavljajo vse naprave in celotno infrastrukturo za distribucijo energije in okoljski nadzor ter stopnje prožnosti in varnosti, ki so potrebne za zagotavljanje razpoložljivosti želene storitve.

80. »Strežniška soba« je soba ali del stavbe, ki je namenjen za specifično obremenitev informacijske tehnologije (IT), določeno z gostoto moči opreme v sobi. Običajno se upravlja z informacijsko in komunikacijsko tehnologijo (IKT) ter lahko ima namenske zmogljivosti za napajanje in hlajenje. Strežniške sobe so manjši podjetniški podatkovni centri, ki so običajno na površinah, okvirno manjših od 46 m2, in so običajno sestavljeni iz največ 25 strežniških omar.

81. »Storitev v oblaku« je opredeljena kot plačilo storitve, ponudnik pa zagotavlja in upravlja strojno in programsko opremo IKT ter opremo podatkovnega centra, potrebno za zagotavljanje storitve. To vključuje sogostovanje več strank, ki ima lahko obliko aplikacije v oblaku. S storitvami v oblaku so povezani različni poslovni modeli, vendar je pri tem treba poudariti, da se obseg uporabe teh meril nanaša samo na sestavni del podatkovnega centra. Najpogostejše storitve v oblaku so:

* infrastruktura kot storitev (IaaS): ponudnik storitve nudi strankam dostop do pomnilnikov, omrežij, strežnikov in drugih računalniških virov v oblaku na podlagi sprotnega plačila;
* platforma kot storitev (PaaS): ponudnik storitve nudi strankam dostop do okolja v oblaku, v katerem lahko uporabniki razvijajo in nudijo aplikacije. Ponudnik zagotavlja tudi temeljno infrastrukturo;
* programska oprema kot storitev (SaaS): ponudnik storitve nudi programsko opremo in aplikacije po internetu. Uporabniki se naročijo na programsko opremo in dostopajo do nje po spletu ali aplikacijskih programskih vmesnikih ponudnika.«.

**PREHODNA IN KONČNA DOLOČBA**

1. **člen**

**(dokončanje postopkov, začetih pred uveljavitvijo te uredbe)**

(1) Postopki javnega naročanja, za katere je bilo obvestilo o javnem naročilu ali obvestilo o projektnem natečaju poslano v objavo pred uveljavitvijo te uredbe, se izvedejo po dosedanjih predpisih.

(2) Postopki javnega naročanja, za katere na portalu javnih naročil ni treba objaviti obvestila o naročilu in so naročniki gospodarskim subjektom poslali povabilo k sodelovanju, povabilo k potrditvi interesa ali povabilo k predložitvi ponudb pred uveljavitvijo te uredbe, se izvedejo po dosedanjih predpisih.

(3) Ne glede na prvi in drugi odstavek tega člena lahko naročnik ob upoštevanju spremenjenih 3., 4., 5., 6. in 7. člena uredbe spremeni dokumentacijo v zvezi z oddajo javnega naročila oziroma navedbe v objavljenem obvestilu o javnem naročilu in javno naročilo odda v skladu s spremenjenimi 3., 4., 5., 6. in 7. členom uredbe, če še ni potekel rok za predložitev ponudb.

1. **člen**

**(začetek veljavnosti)**

Ta uredba začne veljati tri mesece po objavi v Uradnem listu Republike Slovenije.

Št. 007-286/2024/55

Ljubljana, dne 26. maja 2025

EVA 2024-3130-0021

Vlada Republike Slovenije

**dr. Robert Golob**

predsednik

**OBRAZLOŽITEV**

Uredba o zelenem javnem naročanju (Uradni list RS, št. 51/17, 64/19, 121/21 in 132/23; v nadaljnjem besedilu: uredba), ki je začela veljati 1. januarja 2018, ureja zeleno javno naročanje za 22 predmetov, pri naročanju katerih mora naročnik po Zakonu o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F) naročati blago, storitve ali gradnje, ki v primerjavi z običajnim blagom, storitvami in gradnjami v celotni življenjski dobi manj vplivajo na okolje in zagotavljajo varčevanje z naravnimi viri, materiali in energijo ter imajo enake ali boljše funkcionalnosti, in sicer predvsem na način doseganja obveznih ciljev iz uredbe.

S to spremembo uredbe se v slovenski pravni red predvsem prenaša del 7. člena ter Priloge IV in Priloge XIV Direktive (EU) 2023/1791 Evropskega parlamenta in Sveta z dne 13. septembra 2023 o energetski učinkovitosti in spremembi Uredbe (EU) 2023/955 (prenovitev) (UL L št. 231 z dne 20. septembra 2023, str. 1; v nadaljnjem besedilu: Direktiva 2023/1791/EU). Direktiva 2023/1791/EU nalaga, da morajo naročniki kupovati blago, storitve in gradnje le z visoko energetsko učinkovitostjo v skladu z zahtevami iz priloge IV k tej direktivi. Pri tem pa je treba postopek javnega naročanja izvesti tako, da je učinek pogodbe po dokončanem postopku javnega naročanja tak, da le-ta zagotovi dolgoročni prihranek energije.

S prenosom zahtev iz Direktive 2023/1791/EU v uredbo bo zagotovljeno, da naročniki pri oddaji javnih naročil uporabijo načelo »energetska učinkovitost na prvem mestu«. Energetska učinkovitost namreč pomeni razmerje med doseženim učinkom, storitvijo, blagom ali energijo ter vloženo energijo. Načelo »energetska učinkovitost na prvem mestu« postaja krovno načelo, ki ga je treba upoštevati v vedno več sektorjih, med drugim tudi pri javnem naročanju. Samo načelo pomeni, da je izbrana celostna metoda, pri kateri se upoštevajo skupna učinkovitost energije v celotni verigi, od proizvodnje do porabe energije, in ki je v pomoč pri doseganju podnebne nevtralnosti.

Zaradi delnega prenosa Priloge IV Direktive 2023/1791 se v uredbi spreminjajo in dodajo novi predmeti, za katere je pri javnem naročanju treba doseči posamezni cilj. Tako se med predmete uredbe, za katere je potrebno obvezno upoštevanje okoljskih vidikov, dodaja nov predmet »podatkovni centri, strežniški prostori in storitve v oblaku,« nekatera poimenovanja pa se zaradi sprememb v terminologiji na trgu spreminjajo tudi v uredbi, tako se na primer s spremembo uredbe ukinja izraz »televizor«, ki ga nadomešča izraz »elektronski prikazovalnik«, ki pomeni prikazovalni zaslon in povezano elektroniko, pri katerem je glavna funkcija prikazovanje vizualnih informacij, med elektronske prikazovalnike pa spada poleg različnih vrst monitorjev in zaslonov tudi televizor. S spremembo uredbe se izraz »električne sijalke« nadomešča z izrazom »električni svetlobni viri« zaradi jasnejše opredelitve, kaj obravnavani predmet zajema, saj je pojem svetlobni vir širšega pomena kot pojem sijalka.

Na novo se pri obveznem predmetu »elektronska pisarniška oprema« za upoštevanje okoljskega vidika pri javnem naročanju dodaja sklop mobilni telefon in pametni telefon, pri čemer se v Prilogi 1 uredbe podrobneje določa, katere značilnosti ima posamezni predmet. Zaradi vidika energetske učinkovitosti se med okoljske vidike in cilje zelenega javnega naročanja dodajajo novi okoljski vidiki, to so spodbujanje prenovljenih proizvodov in vidik trajnosti, okoljski vidik ter vidik krožnega gospodarstva. Dodatno se določa, da naročniki pri javnem naročanju predmeta elektronska pisarniška oprema, ki zajema osebne in prenosne računalnike, elektronske prikazovalnike in mobilne ter pametne telefone, ter predmetov hladilniki, zamrzovalniki, pralni, pomivalni in sušilni stroji ter sesalniki in klimatske naprave, za katere je cilj uredbe najvišji energijski razred, dostopen na trgu, lahko sami dosežejo cilj tako, da se izvede nakup rabljene ali obnovljene opreme.

V skladu z energetsko učinkovitostjo se v uredbi zaradi poenotenja terminologije na več mestih izraz energijska učinkovitost nadomešča z izrazom energetska učinkovitost.

Poleg tega se s spremembo uredbe spreminja tudi opredelitev predmeta vozila za cestni prevoz, tako da se med izjeme, za katere ni treba uporabljati uredbe, dodajo nove kategorije, to so, med drugim, vozila za izvajanje predpisanih obveznih javnih služb varstva okolja, saj so zaradi specifike dela, kot je neprekinjeno izvajanje oskrbe s pitno vodo, odvajanje in čiščenje komunalne odpadne vode in zbiranje komunalnih odpadkov, ključnega pomena za nemoteno življenje državljanov, delovanja gospodarstva in drugih družbenih podsistemov ter družbe kot celote. Glede na trenutno ureditev pri naročanju čistih in brezemisijskih vozil lahko sledenje zahtevanim ciljem znatno oteži neprekinjeno zagotavljanje obveznih javnih služb varstva okolja. To smo lahko nazadnje izkusili v času poplav avgusta 2023, ko na prizadetih območjih ni bilo mogoče zagotoviti polnjenja električnih vozil zaradi izpada električnega omrežja. V primeru čistih in brezemisijskih delovnih vozil, ki so v uporabi tudi za intervencije, je intervencijsko delo lahko onemogočeno, s tem pa se podaljša trajanje nedostopnosti pitne vode in drugih pomembnih delov varstva okolja. Enako velja za izvajanje obvezne javne službe s področja energetske dejavnosti in dejavnosti distribucijskega operaterja električne energije, in sicer zaradi specifike upravljanja tovrstnih javnih služb, katere delo se opravlja na terenu, v naravnem okolju in v vseh vremenskih razmerah za potrebe nujnih vzdrževalnih in intervencijskih del ali ob sanacijah naravnih nesreč, da se zagotovi neprekinjeno oskrbo z električno energijo ali plinom. Pri tovrstnih delih obstaja potreba po večji avtonomiji vozil, kot jo dopuščajo čista in brezemisijska vozila, saj lahko v nasprotnem primeru pride do daljšega trajanja nedostopnosti elektrike ali plina v državi. Nova izjema za vozila so tudi vozila za izvajanje dela javne gozdarske službe zaradi specifike terenskega dela, s katerimi gozdarske službe nudijo pomoč na terenu, tako pri sanaciji naravnih nesreč kot tudi pri sanaciji gašenja požarov, ter s tem tesno in enakovredno sodelujejo s civilno zaščitno in gasilci. Ker delo poteka v naravnem okolju, v posebno težkih okoljih in tudi težkih vremenskih razmerah, zunaj dosega urbanih območij in z njimi povezane mestne infrastrukture, potrebujejo gozdarske službe večjo terensko avtonomijo vozil, kot jo trenutno dopuščajo tako imenovana čista vozila.

Primerljivo enako velja tudi za vozila za izvajanje inšpekcijskega nadzora na terenu na področju kmetijstva, gozdarstva, lovstva, ribištva in vinarstva. Inšpekcijski organi opravljajo veliko terenskega dela skozi celotno leto, ne glede na vremenske pogoje. Veliko je tudi ne planiranih inšpekcijskih nadzorov, ki terjajo takojšno odzivnost inšpektorja, ki mora v takem primeru, poleg poti, ki so v rednem planu, izvesti še dodatno intervencijo. Slednje pa ni mogoče izpeljati uspešno, saj je trenutno obstoječa mreža električnih polnilnic slabo razvita, polnjenje vozil traja predolgo, le-to pa posledično onemogoča, da bi se zadovoljivo hitro ali v celoti lahko izvedli izredni inšpekcijski nadzori. Element nepredvidljivosti pri tovrstnem delu ter preslaba terenska avtonomija čistih vozil (nadzori na nedostopnih poteh, ne urbanih območij, itd..) ne omogočata učinkovitega izvajanja nadzora. V luči varovanja zdravja in življenja ljudi in živali, pravic potrošnikov, skrbi za urejen trg blaga in storitev oziroma varovanja splošnega javnega interesa se vozila za opravljanje nalog inšpekcijskega nadzorstva na terenu uvrsti med izjeme.

Med izjeme, za katere pri predmetu cestna vozila ni treba uporabljati uredbe, se dodajo tudi specialna vozila cestninskega nadzora, saj so tovrstna vozila po svoji funkcionalnosti podobna vozilom, ki so že uvrščena v skupino izjem vozil za cestni prevoz, namenjena za potreba vojske, civilne zaščite in policije. Vsa ta vozila pa zapadejo med istovrstna vozila, saj so vsa tudi označena s posebnim svetlobnim znakom, kot jih določa pravilnik, ki ureja voza s prednostjo in vozila s spremstvom. Enako velja za vozila za opravljane nalog davčnega in carinskega nadzora. Tovrstna vozila se uporabljajo za opravljanje nalog davčnega nadzora, hkrati pa tudi cestninskega, prav tako so označena s posebnim svetlobnim znakom.

Nova izjema od uporabe uredbe pa so tudi vozila za izvajanje terenske podpore uporabnikom centraliziranih državnih organov v okviru izvajanja pristojnosti upravljanja informacijsko – komunikacijskih sistemov. Ta pristojnost je v skladu z 74.a členom Zakona o državni upravi na Ministrstvu za digitalno preobrazbo, vključuje pa med drugim tudi terensko podporo 14.000 uporabnikov centraliziranih organov na več kot 600 lokacijah po celotni državi. Za nemoteno izvajanje svojih nalog potrebujejo vozila z visoko avtonomijo. Čista in brez emisijska vozila jim onemogočajo izvajati učinkovita vzdrževalna in podporna dela, saj je trenutna polnilna infrastruktura po državi slabo vzpostavljena in se tako soočajo s podobno težavo kot službe za inšpekcijski nadzor.

Dodatno se v uredbi spreminja besedilo pri cilju zeleno javno naročanje čistil zaradi jasnejše opredelitve in večje preglednosti, katere vrste čistil zapadejo pod predmet čistila, hkrati pa se povečuje tudi delež čistil, ki ustrezajo zahtevam za pridobitev znaka za okolje EU.

Povečujejo se tudi ciljni deleži pri predmetih okrasne rastline, medonosne rastline in namakalni sistemi iz razloga večanja in spodbujanja uporabe lokalnih rastlin ter rastlin, ki so primerne za habitat našega okolja in so tako prilagojene lokalnim razmeram gojenja. V Prilogi 1 uredbe se določi, katere vrste rastlin spadajo med invazivne tujerodne rastline, ki se v postopku javnega naročanja okrasnih rastlin ne smejo naročati.